हालांकि उनके इस बयान के बाद महिला संगठनों और विपक्षी दलों की तीखी प्रतिक्रिया के बाद उन्होंने माफ़ी मांग ली है.समाचार एजेंसी पीटीआई के मुताबिक़ एक बंगाली समाचार पत्र ने देव से पूछा था कि क्या पश्चिम बंगाल की घाटाल सीट से चुनाव लड़ने की उन्हें ख़ुशी है.इस पर उन्होंने कहा, "ख़ुशी...! यार, यह एकदम बलात्कार होने जैसा है. आप चिल्ला सकते हैं या आप मज़े ले सकते हैं. यही बात है. इससे ज़्यादा कुछ नहीं. ख़ैर, जब मैं आ गया हूं तो मुझे काम करना ही है."इस साक्षात्कार में बंगाली फ़िल्मों के इस सुपरस्टार ने कहा कि 80 से 90 प्रतिशत मीडिया का फ़ोकस इस समय घाटाल पर ही है.देव के इस बयान की 



महिला संगठनों के साथ ही कांग्रेस, भाजपा और माकपा जैसे राजनीतिक दलों ने कड़ी आलोचना की है.कांग्रेस के प्रदेश अध्यक्ष अधीर चौधरी ने कहा है कि देव के बयान से लगता है कि वह राजनीतिक तौर से कितने कच्चे और असंवेदनशील हैं.माकपा नेता सुजान चक्रवर्ती ने कहा, "हम इसकी सख़्ती के साथ निंदा करते हैं. ख़ासतौर से तब जबकि यह बयान ऐसे शख़्स ने दिया है, जिसे युवाओं के आदर्श के तौर पर देखा जाता है."हालांकि विवाद बढ़ता हुआ देखकर देव ने माफ़ी मांग ली है और उन्होंने कहा है कि उनका इरादा किसी को ठेस पहुंचाना नहीं था.(बीबीसी हिन्दी के एंड्रॉएड ऐप के लिए आप 



यहां क्लिक कर सकते हैं. आप हमें 



फ़ेसबुक और 



ट्विटर पर फ़ॉलो भी कर सकते हैं.)